**Mònica Terribas i Sala**, nada en Barcelona o 16 de xaneiro de 1968, é unha xornalista catalá. Entre outros cargos, foi a directora de Televisió de Catalunya dende 2008 até 2012. En 2013, empezou a dirixir o programa de radio matinal *El matí* de Catalunya Radio. En xullo de 2020, anunciou que renunciaba ao ano de contrato que quedaba coa emisora e que non seguiría dirixindo e presentado o programa a partir de setembro.

Traxectoria
-----------

Mònica Terribas é licenciada en xornalismo pola Universidade Autónoma de Barcelona e doutora pola Universidade de Stirling (Escocia).

Foi redactora nos servizos informativos de Cadena 13 ata que en 1987 entrou a traballar en TV3 da man de Joaquim Maria Puyal como coordinadora, guionista ou directora en programas como *Tres pics i repicó*, *La vida en un xip*, *Un tomb per la vida*, *Persones humanes*, *Solvència contrastada*, *Som i serem*, *Avisa'ns quan arribi o 2000* ou *Temps era temps*. De 2002 a 2008 presentou e dirixiu o programa de análise informativa de TV3 *La nit al dia*.

En maio de 2008 foi elixida por unanimidade directora xeral de Televisió de Catalunya que abrangue as canles TV3, El 33, 3/24, Esport3, Canle Super3 e 3XL. Exerceu o cargo até abril de 2012. En decembro de 2014, presentou: "La Marató" de TV3, xunto a Quim Masferrer, dedicada a recadar fondos para a investigación das doenzas do corazón. O programa chegou a recadar 8.864.016 €.

É profesora titular do departamento de comunicación na Universidade Pompeu Fabra, onde foi vicedecana de estudos de xornalismo. Tamén forma parte do grupo de investigación *Unitat d'Investigació en Comunicació Audiovisual* (UNICA). 

En setembro de 2013, iniciou a súa etapa como directora e presentadora do programa *El matí de Catalunya Ràdio* en Catalunya Ràdio, substituíndo a Manel Fontes no programa. A Unión de Oficiais da Garda Civil denunciou que en setembro de 2017 Terribas fixo un chamamento aos oíntes do seu programa, *El Matí*, e en particular aos transportistas, taxistas e demais traballadores da estrada para que informasen os pasos e os movementos dos coches da Garda Civil en Cataluña, para frear as posibles operacións relacionadas co referendo de independencia de 2017.

En xullo de 2020 anunciou que renunciaba ao ano de contrato que lle faltaba e que en setembro non continuaría co programa. Tras o anuncio da súa despedida recibiu o apoio entre outros políticos do presidente da Generalitat de Cataluña Quim Torra e de Carles Puigdemont.

Notas
-----

1. ↑  "Mònica Terribas será la nueva directora de TV3". Arquivado dende o orixinal o 12 de maio de 2008. Consultado o 8 de maio de 2008.
2. 1 2  Dios, Marisa de (17 de xullo de 2020). "Mònica Terribas deja 'El matí de Catalunya Ràdio'". *elperiodico* (en castelán). Consultado o 17 de xullo de 2020.
3. ↑  "Mònica Terribas, esgrimidora de entrevistas". *eldiario.es* (en castelán). Consultado o 24 de febreiro de 2017.
4. ↑  Universitat Autonoma de Barcelona (ed.). "Mònica Terribas diserta sobre el papel de los medios públicos - UAB Barcelona". *www.uab.cat* (en castelán). Consultado o 24 de febreiro de 2017.
5. ↑  Universitat Pompeu Fabra, ed. (23 de marzo de 2015). "Terribas Sala, Mònica". *www.upf.edu*. Arquivado dende o orixinal o 25 de febreiro de 2017. Consultado o 24 de febreiro de 2017.
6. ↑  "Monica Terribas pide a sus oyentes que informen de los movimientos de los coches de la Guardia Civil.". Arquivado dende o orixinal o 26 de outubro de 2017. Consultado o 26 de outubro de 2017.

|  |  |
| --- | --- |
|  | Wikimedia Commons ten máis contidos multimedia na categoría:  ***Mònica Terribas Modificar a ligazón no Wikidata*** |

* Portal:Cataluña
* Portal:Muller

|  |  |
| --- | --- |
| Control de autoridades | 
* Wd: Q4897147
* WorldCat
* VIAF: 55975402
* BNE: XX1470861
* BNF: 16206279m
* CANTIC: a10666370
* Dialnet: 3716048
* GEC: 0278172
* IMDb: nm1802889
* ISNI: 0000 0000 5938 1929
* LCCN: n2002095466
* SUDOC: 169448665

 |